
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 458 

3 Οκτωβρίου 2014 


ΑΠΟΦΑΣΕΙ Σ 

Αριθμ. 15545/168001 

Επανακαθορισμός των ορίων αιγιαλού - παλαιού αι- 
γιαλού και δημιουργία ζώνης παραλίας στην θέση 
«Μπούρος», Δήμου Καρύστου, Ν. Εύβοιας. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του Ν.2971/2001 
(Φ.Ε.Κ 285/2001 τ. Α') «περί αιγιαλού και παραλίας και 
άλλες διατάξεις». 

2. Τις διατάξεις του άρθρου 113 του Ν. 3978/2011 (ΑΊ37) 
με το οποίο τροποποιήθηκε το άρθρο 5 του Ν.2971/2001. 

3. Τις διατάξεις του Ν.3200/55 "περί διοικητικής απο- 
κεντρώσεως", όπως αυτές τροποποιήθηκαν και ισχύουν 
σήμερα με τα Ν.Δ.532/70, Β.Δ.704/70, Β.Δ.705/70, Β.Δ. 
192/72, Π.Δ.71/84, Π.Δ.347/86, Ν.2026/92 και Π.Δ.97/93. 

4. Τις διατάξεις του Π.Δ. 551/88 "Οργάνωση Νομαρχι- 
ών-Οργάνωση Οικονομικών Υπηρεσιών" (Φ.Ε.Κ 259 τ. Α'), 
όπως τροποποιήθηκε και ισχύει. 

5. Τις διατάξεις του Π.Δ. 284/88 «περί οργανισμού Υπ. 
Οικονομικών». 

6. Τις διατάξεις της παρ.21 του άρθρου 46 του 
Ν.3220/2004 (ΦΕΚ 15τ.Α'/28-01-2004) «μέτρα αναπτυξι¬ 
ακής και κοινωνικής πολιτικής - αντικειμενοποίηση του 
φορολογικού ελέγχου και άλλες διατάξεις» δυνάμει των 
οποίων από 10-04-2004, αρμοδιότητες του Υπουργού Οι¬ 
κονομίας και Οικονομικών, οι οποίες ανήκαν ή είχαν με¬ 
ταβιβαστεί στους Νομάρχες μέχρι την έναρξη λειτουρ¬ 
γίας των Νομαρχιακών Αυτοδιοικήσεων και αφορούν 
θέματα του Υπουργείου Οικονομίας και Οικονομικών, 
που εξαιρέθηκαν από την κατάργηση με τις διατάξεις 
της παρ. 2 του άρθρου 39 του Ν.2218/1994, περιέρχονται 
στους Γενικούς Γραμματείς Περιφερειών. 

7. Τις διατάξεις του Ν.3852/2010 (Φ.Ε.Κ 87/τ.Α'/ 
07-06-2010) περί «νέας αρχιτεκτονικής της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» και ιδίως τις διατάξεις της παρ. 1 και 2 
του άρθρου 6, τις διατάξεις της παρ. 1 του άρθρου 280 
και τις διατάξεις της παρ. 4 του άρθρου 283. 

8. Το αριθμ. Δ6Α 1022671 ΕΞ 2011/10-02-2011 έγγραφο 
του Υπ. Οικονομικών, σύμφωνα με το οποίο οι αρμοδιό¬ 
τητες του Υπουργού Οικονομικών, που περιήλθαν στους 


Γ ενικούς Γ ραμματείς των Περιφερειών (του Ν.2503/1997, 
Α'107), σύμφωνα με τις διατάξεις της παρ. 21 του άρ¬ 
θρου 46 του Ν.3220/2004 (Α'15) και καταγράφονται στην 
υπ’ αριθμ. 1063649/790/Α0006/03-08-2004 απόφαση του 
Υπουργού Οικονομίας και Οικονομικών, ασκούνται από 
01/01/2011, από τους Γενικούς Γραμματείς των Αποκε¬ 
ντρωμένων Διοικήσεων, σύμφωνα με τις διατάξεις του 
άρθρου 280 του Ν. 3852/2010 (Α'87). 

9. Τις διατάξεις του Π.Δ. 138/2010 (Φ.Ε.Κ 231/Α/ 
27-12-2010) «περί οργανισμού Αποκεντρωμένης Διοίκη¬ 
σης Θεσσαλίας - Στερεός Ελλάδας». 

10. Την από 01-07-2014 έκθεση (4ο πρακτικό) της κατά 
το άρθρο 3 του Ν.2971/01 της αρμόδιας Επιτροπής κα¬ 
θορισμού των ορίων του αιγιαλού - παραλίας - παλαιού 
αιγιαλού, που επανακαθόρισε τα όρια αιγιαλού - πα¬ 
λαιού αιγιαλού και δημιουργία ζώνης παραλίας στην 
θέση «Μπούρος», Δήμου Καρύστου, Ν. Εύβοιας, με εν¬ 
διαφερομένους τους Ν. Γούση, Α. Αλεξανδρόπουλο, I. 
Αντωνιάδη, Δημήτριο Ζαχαριάδη, Δημήτριο και Αντωνία 
Κωστελέτου. 

11. Το από Ιούνιο 2010 (ενημέρωση Ιούνιος 2014), με 
κλίμακα 1:500 τοπογραφικό διάγραμμα, το οποίο συ¬ 
ντάχθηκε από τον διπλωματούχο Αγρονόμο Τοπογράφο 
Μηχανικό Ελευθέριο Θ. Τσαβλίρη, σε μία (1) πινακίδα και 
το οποίο ελέγχθηκε για την ακρίβεια της αποτύπωσης 
την 01/07/2014 από τον Δημήτριο Προκάκη, διπλωματού¬ 
χο Αγρονόμο Τοπογράφο Μηχανικό ΠΕ/Δ2, υπάλληλο 
της Κτηματικής Υπηρεσίας Ν. Εύβοιας και θεωρήθηκε 
την ίδια ημερομηνία από την Αθηνά Μπούρικα Αγρο¬ 
νόμο Τοπογράφο Μηχανικό ΠΕ/Β2, Προϊσταμένη της 
ίδιας Υπηρεσίας, όπως ορίζουν οι διατάξεις του άρθρου 
4 παρ. 2 του Ν.2971/01 και συνοδεύει την Έκθεση της 
προαναφερόμενης Επιτροπής. 

12. Το υπ’ αριθμ. Φ.119/271517/Σ.2067/20-05-2013 έγγρα¬ 
φο του Γ.Ε.ΕΟ.Α - Γ'Κλάδος/Γ2 - Τ.Ε.Υ., σύμφωνα με 
το οποίο από πλευράς αρμοδιοτήτων του, όπως αυτές 
απορρέουν από το άρθρο 17 του ν. 2971/2001, δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού και δημιουργία ζώνης παραλίας 
στην εξεταζόμενη θέση. 

13. Την από 19-08-2014 αίτηση προς την Κτηματική 
Υπηρεσία Ν. Εύβοιας του Ν. Γούση με την οποία αιτεί- 
ται ο επανακαθορισμός του αιγιαλού - παραλίας στην 
θέση «Μπούρος» να ολοκληρωθεί με τις διατάξεις του 
Ν. 2971/2001, όπως αυτός ίσχυε μέχρι την τροποποίηση 

του, σύμφωνα με το άρθρο 11, του Ν. 4281/2014 (ΦΕΚ 
160/τ. Α708-08-2014). 

14. Το υπ’ αριθμ. Φ121/2267/22-08-2014 έγγραφο της 
Κτηματικής Υπηρεσίας Ν. Εύβοιας, με το οποίο ζητείται 
η έκδοση της απόφασης, αποφασίζουμε: 

Επικυρώνουμε την 01-07-2014 έκθεση (4ο πρακτικό) 
της κατά το άρθρο 3 του Ν.2971/01 της αρμόδιας Επι¬ 
τροπής καθορισμού των ορίων του αιγιαλού - παραλί¬ 
ας- παλαιού αιγιαλού, που επανακαθόρισε τα όρια αιγι- 
αλού- παλαιού αιγιαλού και δημιουργία ζώνης παραλίας 
στην θέση «Μπούρος», Δήμου Καρύστου, Ν. Εύβοιας, με 
ενδιαφερομένους τους Ν. Γούση, Α. Αλεξανδρόπουλο, 

I. Αντωνιάδη, Δημήτριο Ζαχαριάδη, Δημήτριο και Αντω¬ 
νία Κωστελέτου, καθώς και το από τον Ιούνιο 2010 (ενη¬ 
μέρωση Ιούνιος 2014), με κλίμακα 1:500 τοπογραφικό δι¬ 
άγραμμα, το οποίο συντάχθηκε από τον διπλωματούχο 
Αγρονόμο Τοπογράφο Μηχανικό Ελευθέριο Θ. Τσαβλίρη, 
σε μία (1) πινακίδα και το οποίο ελέγχθηκε για την 
ακρίβεια της αποτύπωσης την 01/07/2014 από τον Δη- 
μήτριο Προκάκη, διπλωματούχο Αγρονόμο Τοπογράφο 
Μηχανικό ΠΕ/Δ2, υπάλληλο της Κτηματικής Υπηρεσίας 
Ν. Εύβοιας και θεωρήθηκε την ίδια ημερομηνία από την 
Αθηνά Μπούρικα Αγρονόμο Τοπογράφο Μηχανικό ΠΕ/ 
Β2, Προϊσταμένη της ίδιας Υπηρεσίας, όπως ορίζουν οι 
διατάξεις του άρθρου 4 παρ.2 του Ν.2971/01 και συνο¬ 
δεύει την Έκθεση της προαναφερόμενης Επιτροπής. 

Στο παραπάνω από Ιούνιο 2010 (ενημέρωση Ιούνιος 
2014), τοπογραφικό διάγραμμα σε μία (1) πινακίδα, η 
αρμόδια Επιτροπή επανακαθόρισε: 

Την οριογραμμή του αιγιαλού με κόκκινη συνεχή πο¬ 
λυγωνική γραμμή με στοιχεία 1,2.,21,22, της οποίας οι 

κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (Ε.Γ.Σ.Α. ’87). 

Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία ΐ,2 .2ΐ,22’, της οποίας οι 

κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε εγκάρσια 
Μερκατορική Προβολή στο Ελληνικό Γ εωδαιτικό Σύστη¬ 
μα Αναφοράς 1987 (Ε.Γ.Σ.Α. ’87). 

Η οριογραμμή παραλίας καθορίζεται, κατά τέτοιο 
τρόπο ώστε να απέχει σταθερή απόσταση δέκα μέτρα 
(10 μ.) από αυτήν του αιγιαλού, για να εξυπηρετηθούν οι 
σκοποί της παρ. 2 του άρθρου 1, της παρ. 3 του άρθρου 
2 και της παρ. 1 του άρθρου 7 του Ν.2971/01. 

Αποφαίνεται ότι υπάρχει παλαιός αιγιαλός που τεκ¬ 
μηριώνεται από ενδείξεις του εδάφους, αεροφωτογρα¬ 
φίες (ετών 1945,1960,1972,1974) και καθορίζει αυτόν με 
μπλε συνεχή πολυγωνική γραμμή με στοιχεία 7, 1" 2", 
3", 4", 5", 11, της οποίας οι κορυφές εξασφαλίζονται με 
συντεταγμένες εξαρτημένες από το κρατικό τριγωνο¬ 
μετρικό δίκτυο σε εγκάρσια Μερκατορική Προβολή στο 
Ελληνικό Γεωδαιτικό Σύστημα Αναφοράς 1987 (Ε.Γ.Σ.Α. 
’87), έτσι ώστε εντός αυτού να συμπεριληφθούν οι αμ¬ 
μώδεις, ακαλλιέργητες, χωρίς ίχνη νομής και κατοχής 
συνεχόμενες του αιγιαλού εκτάσεις. 

Στη ζώνη παραλίας υπάρχουν κατασκευές (περιφρά¬ 
ξεις, κτίσματα, πεζούλες κ,λπ.) που δεν εξαιρούνται από 
αυτήν. 

Την ακύρωση της υπ’ αριθμ. 5063/Φ.Ε.71/08-10-2007 
(ΦΕΚ. 536/τ.Δ'/25-10-2007) απόφασης του Γ ενικού Γ ραμ- 
ματέα Περιφέρειας Στερεός Ελλάδος, με την οποία 


επικυρώθηκαν το πρώτον οι οριογραμμές αιγιαλού και 
παραλίας στην υπόψη περιοχή και οι οποίες καταργού- 
νται και αντικαθίστανται με την παρούσα, λόγω εμφι- 
λοχώρησης σφάλματος. 

Η ισχύς της παρούσας αρχίζει με τη δημοσίευση στο 
Φύλλο Εφημερίδας της Κυβερνήσεως. 

Η απόφαση αυτή μαζί με την έκθεση και το διάγραμμα, 
να δημοσιευθούν στην Εφημερίδα της Κυβερνήσεως. 

Λάρισα, 19 Σεπτεμβρίου 2014 

Η Γενική Γραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 


ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - 
ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 
4° ΠΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 01/07/2014 

Στη Χαλκίδα σήμερα 01-07-2014, ημέρα Τρίτη, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του Ν.2971/2001 
«περί αιγιαλού-παραλίας και άλλες διατάξεις» και συ¬ 
γκροτήθηκε με την αριθμ. 24036/ 246400/09-12-2013 
απόφαση Γ. Γ. Αποκεντρωμένης Διοίκησης Θεσσαλίας- 
Στερεάς Ελλάδας, όπως τροποποιήθηκε με τις αριθμ. 
1763/15380/28-01-2014 και 11408/115796/19-6-2014 όμοιες 
αποφάσεις αποτελούμενη από τους: 

1. Μπούρικα Αθηνά, διπλ. αγρ. - τοπ. μηχανικό ΠΕ/Β2 1 , 
Προϊσταμένη Κτηματικής Υπηρεσίας Ν. Εύβοιας σαν 
Πρόεδρο, 

2. Προκάκη Δημήτρη, διπλ. αγρ.-τοπ. μηχανικό ΠΕ/Δ2 1 , 
υπάλληλο της Κτηματικής Υπηρεσίας Ν. Εύβοιας σαν 
μέλος 

3. Πολυχρονίου Γεώργιο, Υποπλοίαρχο Λ.Σ., Λιμενάρχη 
του Υ.Λ/Χ Καρύστου, σαν μέλος 

4. Αρβανίτη Ιωάννη, πτυχιούχο τοπογράφο μηχανικό 
ΤΕ/Β, Προϊστάμενο της Υπηρεσίας Δόμησης του Δήμου 
Καρύστου, σαν μέλος 

5. Δ/ντή ΠΕΧΩ Αποκεντρωμένης Διοίκησης Θεσσαλί¬ 
ας- Στ. Ελλάδας ή νόμιμο αναπλ/τή (αν και προσκλή¬ 
θηκε νόμιμα και κατά την αυτοψία και στην παρούσα 
συνεδρίαση δεν προσήλθε) 

Παρουσία και της γραμματέως της Επιτροπής Πουρνή 
Παναγιώτας ΠΕ/Δ2 εφοριακών, υπαλλήλου της Κτημα¬ 
τικής Υπηρεσίας Ν. Εύβοιας. 

Συνήλθε στα γραφεία της Κτηματικής Υπηρεσίας Δη¬ 
μοσίου Ν. Εύβοιας μετά από την αριθμ. Φ.93/8/24-06-2014 
πρόσκληση της Προέδρου της για να γνωμοδοτήσει 
επί της υπόθεσης επανακαθορισμού των οριογραμμών 
αιγιαλού-παραλίας στη περιοχή Μπούρου Καρύστου, 
με ενδιαφερομένους τους Ν. Γούση, Α. Αλεξανδρό¬ 
πουλο, I. Αντωνιάδη, Δημήτριο Ζαχαριάδη, Δημήτριο 
και Αντωνία Κωστελέτου, και αφού προηγήθηκε η από 
01-04-2014 επιτόπια επίσκεψη των μελών της Επιτροπής 
στην προς εξέταση των αιτημάτων επανακαθορισμού 
περιοχή Μπούρου Καρύστου, κατόπιν της αριθμ. Φ.93/4/ 
28-03-2014 πρόσκλησης της Προέδρου της. 

Αφού διαπιστώθηκε απαρτία κατά τις διατάξεις του 
άρθρου 14 του Ν.2690/99, όπως τροποποιήθηκε συμπλη¬ 
ρώθηκε και ισχύει, η Πρόεδρος κηρύσσει την έναρξη της 
συνεδρίασης, αφού η υπόθεση θεωρείται επείγουσα, 
λόγω παρέλευσης της προθεσμίας της παρ. 3 του άρ- 

θρου 5 του Ν.2971/01, όπως κρίθηκε ως τέτοια και από 
τα υπόλοιπα μέλη της Επιτροπής 

Η Επιτροπή αφού έλαβε υπόψη 

1- Τις διατάξεις του Ν.2971/01 (ΦΕΚ 285τ.Α"/19-12-01) 
«περί αιγιαλού-παραλίας», όπως τροποποιήθηκε, συ¬ 
μπληρώθηκε και ισχύει καθώς και της αριθμ. 1089532πε/ 
8205πε/Β0010/20-04-2005 κοινή υπουργική απόφαση 
Υπουργών Οικονομίας και Οικονομικών και ΠΕΧΩΔΕ 
«περί στοιχείων καθορισμού αιγιαλού και παραλίας». 

2.- Την αριθμ. πρωτ. 5063/Φ.Ε.71/8-10-2007 (ΦΕΚ 536/ 
τ.Δ'/25-10-07) Απόφαση Γενικού Γραμματέα Περιφέρειας 
Στ. Ελλάδας, περί καθορισμού το πρώτον ορίων αιγιαλού 
και δημιουργία ζώνης παραλίας στην θέση «Μπούρος» 
Καρύστου, με την οποία επικυρώθηκαν η από 18-04-2007 
Έκθεση της αρμόδιας Επιτροπής και το από Δεκεμβρίου 

2006 τοπογραφικό διάγραμμα του τοπογράφου μηχα¬ 
νικού Ελευθερίου Τσαβλίρη, σε κλίμακα 1:500, σε μία (1) 
πινακίδα, που τη συνοδεύει και η οποία επανεξετάζεται 
ως προς την ύπαρξη ή μη σφάλματος 3.- Τις από 26-10- 

2007 αιτήσεις - ενστάσεις των Νικ. Γούση, Αλέξανδρου 
Αλεξανδρόπουλου, τις από 12-12-2007 αιτήσεις - εν¬ 
στάσεις των Ιωάννη Αντωνιάδη, Δημητρίου Ζαχαριάδη, 
καθώς και την ένσταση των Δημητρίου και Αντωνίας 
Κωστελέτου που έλαβε αρ.πρωτ. Φ121/125/22- 01-2008 
από την Κτηματική Υπηρεσία. Με τις αιτήσεις αυτές που 
υποβλήθηκαν κατ' εφαρμογή των διατάξεων της παρ. 
9 του άρθρου 5 του Ν. 2971/2001, ζητείται ο επανακα¬ 
θορισμός των ορίων αιγιαλού-παραλίας επικαλούμενοι 
σφάλμα στον αρχικό καθορισμό και συνυποβάλλουν 
προς ενίσχυση των ισχυρισμών τους αεροφωτογραφίες 
διαφόρων ετών, παλιές - νέες επίγειες φωτογραφίες, 
τοπογραφικό διαγράμματα, τίτλους ιδιοκτησίας, κλπ. 
Να σημειωθεί ότι στην αίτηση Κωστελέτου συμπερι- 
λαμβάνεται πρόταση επί σχεδίου μετατόπισης ορίων 
του αιγιαλού με κριτήριο την «διάσωση της ιδιοκτησίας 
τους και τη διασφάλιση καλύτερης χάραξης του μελ¬ 
λοντικού δρόμου». 

4- α) Την από 30-06-2008 ένσταση του Γεωργί¬ 
ου Παρούσου για να μην αλλάξει η απόφαση περί 
Αιγιαλού-Παραλίας (ΦΕΚ 5063/Δ'/2007), β) την από 
20-06-2008 ομοίου περιεχομένου ένσταση του Παναγιώ¬ 
τη Γιαννάκου γ) την από 12-10-2009 καταγγελία -ένστα¬ 
ση της Ευγενίας Αθανασοπούλου ομοίου περιεχομένου, 
δ) την από 22-10-2009 καταγγελία Γ. Παρούσου και Ε. 
Παπαθεοδώρου ομοίου περιεχομένου και με έμφαση 
στο να μη ληφθεί υπόψη το από Νοεμβρίου 1966 το- 
πογραφικό διάγραμμα Χρήστου Ρεκλείτη, ε) την από 
19-3-2010 καταγγελία Γ. Παρούσου και Ε. Παπαθεο¬ 
δώρου με ομοίου περιεχομένου ενστάσεις όπως στο 
προηγούμενο (δ), στ) το από 3-6-2010 έγγραφο των 
Γ. Παρούσου και Παπαθεοδώρου Ε. με τα συνημμένα 
σε αυτό στοιχεία 1 έως 14 περί της ορθότητας του 
κατά το πρώτον καθορισμού και της μη αναγκαιότητας 
επανακαθορισμού, ζ) το από 9-12-2013 αίτημα προς τον 
Λιμενάρχη Καρύστου από τους Γ. Παρούσο και Ευθυμία 
Κουτσιμπίρη περί της ορθότητας του κατά το πρώτον 
καθορισμού του Αιγιαλού με 6 συνημμένα στοιχεία - φω¬ 
τογραφίες - κλπ., η) το από 17-02-2014 αίτημα προς τον 
Λιμενάρχη Καρύστου από τους Γ. Παρούσο και Ευθυμία 
Κουτσιμπίρη - Παπαθεοδώρου περί της ορθότητας του 
κατά το πρώτον καθορισμού του Αιγιαλού με 13 συνημ¬ 
μένα στοιχεία -φωτογραφίες - έγγραφα κλπ. θ) την από 
10-4-2013 αίτηση - υπόμνημα του Ν. Γούση που αναφέ¬ 


ρεται στον επανακαθορισμό, η οποία διαβιβάστηκε από 
το Υπουργείο Διοικητικής Μεταρρύθμισης, Τμήμα Προ¬ 
στασίας Πολιτών στην επισπεύδουσα του επανακαθο¬ 
ρισμού υπηρεσία, ΚΥΔ Ν. Εύβοιας, λόγω αρμοδιότητας 
ια) Το από 15-02-2008 με αρ. πρωτ. 8475 έγγραφο των 
Επιθεωρητών Περιβάλλοντος του ΥΠΕΧΩΔΕ προς τις 
αρμόδιες υπηρεσίες περί καταπάτησης αιγιαλού-πα- 
ραλιακού δρόμου, που αναφέρεται στην από 6-9-2007 
καταγγελία των Ε. Παραθεοδώρου και Γ. Παρούσου περί 
καταπάτησης του παραλιακού δρόμου προς Αγίους και 
Καστρί στη θέση Άγαλμα Μπούρου Καρύστου. 

5.- Κατόπιν των από ετών 2007 και 2008 αιτημάτων 
επανακαθορισμού καθώς και νεώτερων αιτήσεων των 
ενδιαφερομένων με τα οποία υπέβαλλαν συμπληρωμα¬ 
τικά στοιχεία και ζήτησαν επίσπευση της διαδικασίας, 
για την διερεύνηση της βασιμότητας αυτών η Κτηματική 
Υπηρεσία ζήτησε με το αρ. πρωτ. Φ121/192/22-02-2008 
την χορήγηση από τους ενδιαφερομένους πρωτότυπων 
αεροφωτογραφιών παρελθόντων ετών και κατόπιν με¬ 
λέτης όλων των διαθεσίμων αυτών στοιχείων από το 
μέλος - μηχανικό της, τα μέλη της Επιτροπής (υπό εν 
μέρει διαφορετική σύνθεση προσώπων από την σημερινή) 
μετέβησαν στο Μπούρο Καρύστου την 15-10-2009 κατό¬ 
πιν της αριθμ. Φ.93/34/07-10-2009 πρόσκλησης του τότε 
Προέδρου της, Λιάσκου, Προϊσταμένου της Κτηματικής 
Υπηρεσίας Ν. Εύβοιας, όπου αποκόμισαν ιδία άποψη περί 
των χαρακτηριστικών της ακτής που σχετίζονται με την 
μέγιστη χειμέρια ανάβαση των κυμάτων και όπου ενη¬ 
μερώθηκαν για τα φωτοερμηνευτικά συμπεράσματα του 
μέλους - μηχανικού της Κτηματικής η δε Επιτροπή συνε¬ 
δρίασε εκ νέου την 03-06-2010, οπότε και έθεσε ορισμένα 
ζητήματα να διευκρινιστούν προ της λήψης της οριστικής 
απόφασης επί του επανακαθορισμού. Λόγω διαρθρωτι¬ 
κών αλλαγών που επέφερε η ισχύς του Ν.3852/2010 περί 
«νέας αρχιτεκτονικής της Αυτοδιοίκησης - Πρόγραμμα 
Καλλικράτης» δεν είχαν οριστεί τα μέλη της Επιτροπής 
Αιγιαλού Παραλίας που προέρχονταν από την Νομ. Αυ¬ 
τοδιοίκηση με αποτέλεσμα η Επιτροπή να μην ασκεί τα 
καθήκοντα της επί μεγάλου χρονικού διαστήματος και 
όταν τελικά αυτά ορίσθηκαν ονομαστικά, η Επιτροπή είχε 
νέα μέλη (εν μέρει διαφορετικά από τα σήμερα ορισμένα) 
τα οποία εκ νέου έπρεπε να επισκεφθούν την περιο¬ 
χή προκειμένου να σχηματίσουν ιδία άποψη, επίσκεψη 
η οποία πραγματοποιήθηκε την 30-4-2013 κατόπιν της 
αρ.πρωτ. Φ93/5/19-04-2013 πρόσκλησης του Προέδρου 
της. Ωστόσο και πάλι, η αλλαγή Λιμενάρχη του Υπολι- 
μεναρχείου Καρύστου οδήγησε στην εκ νέου σύγκληση 
επιτόπιας επίσκεψης της Επιτροπής την 01-04-2014 υπό 
την παρούσα σύνθεση. 

6- Τις διατάξεις του άρθρου 113 του Ν.3978/2011 
(ΦΕΚ137τ.Α72011), με τις οποίες τροποποιήθηκε το άρ¬ 
θρο 5 του Ν.2971/01. 

7. - Το αριθμ. Φ121/1491/10/30-03-2012 έγγραφο Κτημα¬ 
τικής Υπηρεσίας Ν. Εύβοιας με το οποίο διαβιβάστηκε η 
υπόθεση προς το ΓΕΕΘΑ, κατ’ εφαρμογή της παραπάνω 
διάταξης. 

8. - Το αριθμ. Φ119/271517/Σ.2067/20-05-2013 έγγραφο 
του ΓΕΕΘΑ, το οποίο από πλευράς αρμοδιοτήτων του, 
όπως αυτές απορρέουν από το άρθρο 17 του Ν.2971/2001, 
γνωμοδότησε ότι δεν έχει αντίρρηση για τη συνέχιση 
της διαδικασίας καθορισμού των ορίων αιγιαλού-πα- 
ραλίας και τυχόν υπάρχοντος παλαιού αιγιαλού, στην 
υπόψη θέση. 

9.- Τα στοιχεία που υποβλήθηκαν τόσο από τους αι- 
τούντες τον καθορισμό, όσο και από τους ενιστάμενους 
κατά του ενδεχόμενου αλλαγής των οριογραμμών αιγι- 
αλού-παραλίας όπως: α) αεροφωτογραφίες φωτοληψίας 
1945, 1960, 1972, 1974, 1979, 1990, 1992, 1997 και 2003, 
β) επίγειες φωτογραφίες διαφόρων ετών σε διάφορες 
περιοχές της εξεταζόμενης περιοχής με σχόλια επί 
αυτών από τους αποστολείς των εικόνων αυτών -είτε 
πρόκειται για τους αιτούντες είτε για τους αρνούμε- 
νους τον επανακαθορισμό- υπό συνηθισμένες και υπό 
δυσμενείς μετεωρολογικές συνθήκες, μεταξύ αυτών 
και βίντεο που λήφθηκε από τον αιτούντα τον επανα¬ 
καθορισμό Ν. Γούση υπό δυσμενείς καιρικές συνθήκες 
συνοδευόμενο από έκτακτο δελτίο επικίνδυνων και¬ 
ρικών φαινομένων και δελτίο πρόγνωσης καιρού για 
το διάστημα από 01:00/27-12-2013 έως 23:00 /28-12-2013 
της ημέρας λήψης του σχετικού υλικού, όπου σύμφωνα 
με τις προβλέψεις αυτές αναμένονταν ισχυρές βροχές 
και καταιγίδες κυρίως σε θαλάσσιες περιοχές μεταξύ 
των οποίων και της Ν. Εύβοιας με τα φαινόμενα αυτά 
να είναι κατά διαστήματα έντονα σε όλες τις περιο¬ 
χές με περισσότερη έμφαση στην Καρυστία. Οι άνεμοι 
προβλέπονταν νότιο-νοτιοανατολικής διεύθυνσης 5-6 
όΐ και κατά διαστήματα 7 όί ενώ πρόσκαιρα και τοπικά 
αναμένονταν 8 όΐ. 

γ) τίτλους ιδιοκτησίας με τα διαγράμματα που τους 
συνοδεύουν (6445/1967, 6271/1967 μεταγεγραμμένο την 
4-12-1967 στον Τόμο 148 και α.α.μ.207 στα βιβλία με¬ 
ταγραφής Υποθηκοφυλακείου του Δήμου Καρύστου, 
6164/1967, 6165/1967, 5887/1967, 5888/1967, 8465/1969 
του Συμβολαιογράφου Αθηνών Ευαγγέλου Δημητρίου 
Καρυοφίλη μεταγεγραμμένο στα βιβλία μεταγραφής 
Υποθηκοφυλακείου του Δήμου Καρύστου στον Τόμο 
149, α.α.μ. 379, 56645/1965 του Συμβολαιογράφου Αθηνών 
Δημητρίου X. Παπαγιανόπουλου, το 8875/1994 συμβό¬ 
λαιο Συμβολαιογράφου Αθηνών Δήμητρας Διάμεση - 
Κουρκουνάκη μεταγεγραμμένο στα βιβλία μεταγραφής 
Υποθηκοφυλακείου του Δήμου Καρύστου στον Τόμο 
173 και με α.α.μ. 154, 5340/1862 και 5710/1862 Συμβο¬ 
λαιογράφου Γεώργιου Μακριά μεταγεγραμμένο στα 
βιβλία μεταγραφής του Υποθηκοφυλακείου του Δήμου 
Καρύστου στον Τόμο 6, α.α.μ. 1018,8237/1900 περίληψη 
κατακυρωτικής έκθεσης του συμβολαιογράφου Καρύ¬ 
στου Δημήτρη Χατζηνικολή, 19576/1901 πωλητήριο του 
Συμβολαιογράφου Καρύστου Μιχαήλ Μιχαηλίδη. δ) τα 
από Οκτωβρίου 2002 και Μαρτίου 2008 τοπογραφικά 
διαγράμματα των Κ. Αλεξανδρή ΤΕ Δομ. Έργων και Γ. 
Μιχαήλ ΠΕ τοπ. μηχ/κός αντιστοίχως, που προσκόμισε ο 
Ν. Γούσης -στο από Μαρτίου 2008 διάγραμμα σημειώ¬ 
νεται εκτός των άλλων το όριο βλάστησης προς τη θά¬ 
λασσα στην ευρύτερη περιοχή πλησίον της ιδιοκτησίας 
του, και την από 17-12-2013 Τεχνική - Φωτοερμηνευτική 
Έκθεση του Ιωάννη Καρβούνη τοπογράφου μηχανικού, 
η οποία καταλήγει στα εξής: 

«...η πολυγωνική γραμμή του αιγιαλού πρέπει να συ- 
μπέσει και να ακολουθήσει, (σύμφωνα με τις διαχρονικές 
αεροφωτογραφίες Γ.Υ.Σ. λήψης από το έτος 1945 μέχρι 
σήμερα, η γεωγραφική θέση, η γεωμορφολογία και οι 
φυσικές ενδείξεις), τη γραμμή γόνιμου εδάφους (χώμα) 
και βλάστησης, όπως είναι σημειωμένες στα σύγχρονα 
τοπογραφικά διαγράμματα επανακαθορισμού αιγιαλού, 
των τοπογράφου μηχανικού Ελ. Τσαβλίρη έτος 2010 
και αγρονόμου Γεωργ. Μιχαήλ έτους 2008. 


... σύμφωνα με την λεπτομερή εξέταση όλων των στοι¬ 
χείων η γραμμή αιγιαλού πρέπει να είναι εκτός των ορί¬ 
ων της πραγματικής έκτασης της συνιδιοκτησίας Γ ούση 
στον κοινόχρηστο χώρο πιο κοντά προς την θάλασσα. 
Δεν είναι απαραίτητη εδώ η χάραξη ζώνης παραλίας 
διότι άνετα εξυπηρετείται ο σκοπός του άρθρου 1, παρ. 
2 του Ν. 2971/2001.» 

ε) την αριθμ. Ζ/10404/17-9-1984 βεβαίωση της Διεύ¬ 
θυνσης Γεωργίας της Νομαρχίας Εύβοιας και την από 
17-10-1988 έκθεση Φωτοερμηνείας του Τεχνολόγου Δα¬ 
σοπόνου Γεώργιου Ξυδερού, υπαλλήλου του Δασονομεί¬ 
ου Καρύστου, από την οποία προκύπτει ότι η συνεχόμε¬ 
νη της εξεταζόμενης παραλιακής περιοχής έκταση είναι 
κατά ένα τμήμα γεωργική και κατά άλλο χορτολιβαδική. 

ζ) την αριθμ. πρωτ. 57765/3453/26-6-1965 Απόφαση 
Υπουργού Εργασίας, την αριθ. Φ.Δ4δ/4001/361/5-4-1971 
απόφαση Υπουργού Κοιν. Υπηρεσιών, το αριθμ.πρωτ. 
6035/31-12-1986 έγγραφο Ειρηνοδικείου Αθηνών, τα αρ. 
πρωτ. 34973/630/26-8-2005 και 49682/669/20-11-2008 
έγγραφα του ΥΠΕΧΩΔΕ, Τμήμα Οικοδ. Συνεταιρισμών, 
και το αριθμ. πρωτ. 24124/9-6-2010 έγγραφο ΥΠΕΚΑ - 
Τμήμα Δ'-Δ/νση Πολ/κού Σχεδιασμού, και τις αρ. πρωτ. 
8867/4-12-2008 και την αρ. πρωτ. 1404/2-3-2010 βεβαίωση 
του Δημάρχου Καρύστου, όλα τα ανωτέρω αναφορικά 
με την υπόσταση ή μη του Οικοδομικού Συνεταιρισμού 
«Άρτεμις ΣΥΝ. ΠΕ.» και το ισχύον πολεοδομικό καθεστώς 
της περιοχής. 

10.- φωτογραφικό υλικό που λήφθηκε από το Υπο- 
λιμεναρχείο Καρύστου στη παραθαλάσσια περιο¬ 
χή Μπούρου κατά την 28-1-2014 με Ν ανέμους 7, το¬ 
πικά 8 όί, την 11-12-2013 με ΒΑ ανέμους 8 όΐ και την 
27-12-2013 με ΝΑ 6 έως 7 όΐ, καθώς και στατιστικά 
στοιχεία της ΕΜΥ που διαβιβάσθηκαν στην Κτηματι¬ 
κή Υπηρεσία με το αριθμ. 955/24-5-2013 έγγραφο Υ/Χ 
Καρύστου. 

11- την αρ. πρωτ. 7433π.ε. από 23-2-1996 Απόφαση 
Νομάρχη Εύβοιας περί χαρακτηρισμού Κοινοτικού δρό¬ 
μου των Κοινοτήτων Αετού και Πλατανιστού και του 
συνημμένου σε αυτήν χάρτη 1:25000 όπου επί αυτού ο 
δρόμος έχει απεικονισθεί. 

12. - το από 3-6-2010 3° Πρακτικό της Επιτροπής Αιγια- 
λού-Παραλίας-Παλαιού Αιγιαλού, με το οποίο η Επιτρο¬ 
πή αποφάνθηκε ότι προκειμένου να επανεξεταστούν τα 
αιτήματα επανακαθορισμού θα πρέπει οι αιτούντες να 
προσκομίσουν ενημερωμένο τοπογραφικά διάγραμμα, 
καθώς και να διαβιβαστεί ερώτημα προς την Δ/νση ΧΟΠ 
της Νομαρχιακής Αυτοδιοίκησης Εύβοιας προκειμένου 
να διευκρινιστεί η ακριβής θέση διέλευσης του παρα¬ 
λιακού δρόμου Αετού-Πλατανιστού, ζήτημα που προέ- 
κυψε προς διερεύνηση μέσα από την ακρόαση προ της 
συνεδρίασης των απόψεων πολιτών που δεν επιθυμούν 
τον επανακαθορισμό. 

13. - το με αρ. πρωτ. Φ121/1193/22-07-2010 έγγραφο 
της Κτηματικής Υπηρεσίας Εύβοιας, προς το Δήμο Κα¬ 
ρύστου και την Δ/νσ'ΐ| πολεοδομίας της Νομαρχιακής 
Αυτοδιοίκηση Εύβοιας, με ερώτημα σχετικό με το πα¬ 
ραπάνω αναφερόμενο ζήτημα της θέσης εφαρμογής 
του κοινοτικού δρόμου Αετού - Πλατανιστού, που συ¬ 
νοδεύτηκε και από την σχετική με το θέμα αυτό από 
22-07-2010 Τεχνική - Φωτοερμηνευτική Έκθεση Δη¬ 
μητρίου Προκάκη, τεχνικού μέλους της Επιτροπής και 
το οποίο μέχρι σήμερα δεν έχει απαντηθεί από τον 
αρμόδιο Δήμο Καρύστου, ενώ η Δ/νση Πολεοδομίας 

Ν.Α. Εύβοιας με το αρ. πρωτ. 6021/7-12-2010 έγγραφο 
της διαβίβασε την υπόθεση στο Δήμο Καρύστου λόγω 
αρμοδιότητας. 

14. - την ως άνω από 22-07-2010 Τεχνική - Φωτοερμηνευ- 
τική'Εκθεση Δημητρίου Προκάκη, με την οποία εκτιμάται 
ότι ο δρόμος Αετού-Πλατανιστού, όπως αυτός φαίνεται 
στο χάρτη ΓΥΣ 1:25000 που συνοδεύει την αρ. πρωτ. 
7433π.ε./23-2-1996 Απόφαση Νομάρχη Εύβοιας περί χα¬ 
ρακτηρισμού του ως κοινοτικού, είναι ο αρχικός δρόμος 
που διανοίχθηκε την δεκαετία του '60 διερχόμενος πίσω 
από τις φερόμενες ιδιοκτησίες των Γούση και Κωστελέ- 
του που με ομαλή καμπύλη πορεία διερχόμενος μέσω 
της φερόμενης ιδιοκτησίας Ξυλά ανηφορίζει προς το 
εγκαταλειμμένο ξενοδοχείο Αμαλία και όχι ο μετέπειτα 
από έτους 1979 διανοιχθείς δρόμος προς την πλευρά της 
θάλασσας ο οποίος δεν ταιριάζει με την γεωμετρία του 
εμφαινόμενου δρόμου στην ως άνω απόφαση Νομάρχη. 
Ότι περαιτέρω, ο ως άνω χαρακτηρισμένος δρόμος ει- 
κονίζεται στην ίδια θέση στο λεπτομερές σχέδιο Π.3-ΙΙ 
κλίμακας 1:10000 της μελέτης ΓΠΣ Καρύστου επιβεβαιώ¬ 
νοντας τον χάρτη της απόφασης χαρακτηρισμού. 

Η εκτίμηση αυτή υιοθετείται ομόφωνα και από τα 
υπόλοιπα μέλη της Επιτροπής. 

15. - την από 10 Φεβρουάριου 2014, και αρχικώς συντα- 
χθείσα από 10 Μαΐου 2010 και συμπληρωθείσα μετέπειτα 
με συμπληρωματικά στοιχεία, εισηγητική τεχνική - φω- 
τοερμηνευτική έκθεση του μέλους τοπογράφου μηχα¬ 
νικού της Κτηματικής Υπηρεσίας Δημοσίου Δ. Προκάκη 
προς υποβοήθηση του έργου της Επιτροπής, όπου κατά 
κύριο λόγο έχουν εφαρμοστεί επί του διαγράμματος 
καθορισμού οι διαχρονικά εξεταζόμενες αεροφωτογρα¬ 
φίες με έμφαση την αναγνώριση των φυσικών παρα¬ 
γόντων που σχετίζονται με την ανάβαση των μέγιστων 
χειμερίων κυμάτων, σε σχέση με τα αναγνωρίσιμα στο 
έδαφος στοιχεία και τις διαχρονικές επίγειες και από 
αέρα φωτογραφίες 

16. - το από Ιουνίου 2010 (ενημέρωση Ιούνιος 2014) 
τοπογραφικό διάγραμμα του διπλωματούχου Αγρόν. 
Τοπογράφου Μηχανικού Ελ. Θ. Τσαβλίρη, κλίμακας 1:500, 
σε μία πινακίδα που ελέγχθηκε για την ακρίβεια της 
αποτύπωσης την 1-7-2014 από τον Δ. Προκάκη, διπλ. αγρ. 
τοπ. μηχ/κός ΠΕ/Δ2', υπάλληλο της Κτηματικής Υπη¬ 
ρεσίας Ν. Εύβοιας και θεωρήθηκε την ίδια ημερομηνία 
από την Αθηνά Μπούρικα, διπλ. αγρ.τοπ. μηχ/κός, ΠΕ/ 
Β2', Προϊσταμένη της ίδιας υπηρεσίας, όπως ορίζουν οι 
διατάξεις του άρθρου 4, παρ. 2 Ν.2971/2001. 

17. - την από επιτόπιο μετάβαση των μελών της Επιτρο¬ 
πής κατά την 1-4-2014 μετά την αριθμ. Φ93/4/28-3-2014 
πρόσκληση της Προέδρου της σχηματισθείσα αντίληψη 
για το πλάτος της βρέχόμενης ζώνης της ξηράς και 
άλλα συναφή στοιχεία που προβλέπονται από το άρθρο 
9 του Ν.2971/2001 και ειδικότερα: 

α) η γεωμορφολογία του εδάφους ακτής-πυθμένα- 
ευρύτερης περιοχής, ανεμολογικά στοιχεία : 

Η περιοχή μελέτης η παραλία Μπούρου Καρύστου, 
βρίσκεται στο νοτιοανατολικό άκρο του ευάλωτου 
στους νοτιάδες ανοιχτού κόλπου της Καρύστου, έχει 
προσανατολισμό δυτικό στα πρώτα 400 μέτρα του κα¬ 
θορισμού και στα επόμενα 120 μέτρα βόρειο. 

Η μορφολογία της ακτής συνίσταται από: 

- στο βόρειο τμήμα μέχρι και την φερόμενη ιδιοκτησία 
Κωστελέτου από βραχώδεις ακτές ήπιας κατηφορικής 
κλίσης 


- συνεχίζει αμμώδης ακτή μήκους σχεδόν 130 μ., όπου 
διαπιστώθηκε ότι η περιοχή αυτή έχει υποστεί αλλοι¬ 
ώσεις με εγκαταστάσεις (σήμερα σε ερειπιώδη κατά¬ 
σταση, αφορούν πρώην ντίσκο, πίστα χορού, για τα 
οποία -όπως από το αρχείο της Κτηματικής Υπηρεσίας 
προκύπτει- έχει εκδοθεί το αριθ. 2766/23-5-91 Πρωτό¬ 
κολλο Διοικητικής Αποβολής της Δ.Ο.Υ. Καρύστου), που 
κατασκευάστηκαν στις αρχές της δεκαετίας του 1970 
ως βοηθητικοί χώροι του ξενοδοχείου Αμαλία που σή¬ 
μερα δεν λειτουργεί. Χαρακτηριστικό είναι το μεγάλο 
βάθος της αμμώδους ακτής με εύρος που έφτανε τα 
50-60μ. προς την ενδοχώρα που παρατηρείται στις αε¬ 
ροφωτογραφίες του 1945 και 1960 όταν ήταν ακόμα 
ανεπηρέαστη η ακτή από ανθρώπινες επεμβάσεις. Στις 
α/φ αυτές παρατηρείται ότι σε αυτήν την ακτή κατέ¬ 
ληγαν οι δύο τοπικοί χείμαρροι (ένας μεγάλος από ΝΑ 
και ένας αρκετά μικρότερος από ΒΑ) με χαρακτηριστική 
παρόχθια βλάστηση (καλαμιώνες λυγαριές) μέχρι της 
διευθέτησης τους με ανοιχτό αγωγό που εκβάλει στη 
θάλασσα στη σημερινή του θέση (όπως φαίνεται για 
πρώτη φορά στην α/φ 72). Ο συνδυασμός της αμμώδους 
ακτής χαμηλών υψομέτρων και εκβολής των τοπικών 
χειμάρρων είχε σαν αποτέλεσμα την δημιουργία μεγά¬ 
λου βάθους ακτής αφού αυτή τροφοδοτείτο από τα ιζή¬ 
ματα των χειμάρρων ενώ μέχρι και σήμερα σε ορισμένα 
σημεία αυτής της περιοχής φύονται καλαμιώνες, ενώ και 
σήμερα υπάρχει αμμώδες υπόβαθρο στα εδάφη αυτά. 

- Μετά την αμμώδη παραλία, η ακτή στρέφει με μέ¬ 
τωπο βόρειο και γίνεται βραχώδης, καθώς σε αυτό το 
τελευταίο σκέλος του καθορισμού καταλήγει με έντονη 
κλίση (40%) ημιορεινός όγκος Η περιοχή αυτή έχει υπο¬ 
στεί μορφολογικές αλλοιώσεις με δημιουργία επιπέδων 
επί του εδάφους. 

Η μορφολογία του πυθμένα ακολουθεί την μορφολο¬ 
γία της ακτής και συνίσταται κατά τόπους από βραχώδη 
και αμμώδη εδάφη ήπιας κλίσης με την ισοβαθή των 5 
μέτρων -όπως προκύπτει από το ΦΧ ΓΥΣ 1:50000 - ΑΚΡΑ 
ΠΑΞΙΜΑΔΙ- να απέχει από την ακτή, απόσταση 200 μ. 
στο βόρειο τμήμα του καθορισμού μέχρι και το πέρας 
της αμμώδους ακτής και 50 μ. στο νότιο τμήμα, όπου 
και οι κλίσεις της παράκτιας περιοχής είναι έντονες. 

Από τα μετεωρολογικά στοιχεία της περιοχής και ειδικό¬ 
τερα από τα ετήσια ανεμολογικά στοιχεία που προέρχο¬ 
νται από μακροχρόνιες παρατηρήσεις της περιόδου 1960- 
2004 του πλησιέστερου προς την εξεταζόμενη περιοχή 
μετεωρολογικού σταθμού Καρύστου της ΕΜΥ προκύπτουν 
ότι οι επικρατούντες άνεμοι στην ευρύτερη περιοχή είναι 
οι βόρειοι με συχνότητα 55.45%, με μέγιστη ένταση 9όί 
(συχνότητα εμφάνισης στην ένταση αυτή 0.09%) και ακο¬ 
λουθούν οι Ν, ΒΔ, ΒΑ, ΝΔ, Δ, ΝΑ, Α με συχνότητα 16.15%, 
7.78%, 7.39%, 5.57%, 2.77%, 2.14%, 0.63%. Η εξεταζόμενη 
περιοχή προσβάλλεται κυρίως από τους Ν, ΝΔ, Δ των 
οποίων η συνήθης ένταση κυμαίνεται στα 3 με 4 όΐ, ενώ η 
μέγιστη παρατηρούμενη ένταση για μεν τους Ν ανέρχεται 
στα 8όί (συχνότητα εμφάνισης στην ένταση αυτή 0.01%), 
για τους ΝΔ και Δ στα 7 όΐ (συχνότητα εμφάνισης στην 
ένταση αυτή 0.03% και 0.01% αντίστοιχα). 

Η ύπαρξη ημιορεινού όγκου στην ακτή στο νότιο άκρο 
της εξεταζόμενης περιοχής που στρέφει προς δυσμάς 
σε συνολικό μήκος 300 μέτρων προστατεύει σημαντικά 
την ακτή από τους καθαρά νότιους ανέμους, ενώ όσο οι 
νότιοι άνεμοι στρέφουν και γίνονται δυτικοί επηρεάζουν 
περισσότερο την ακτή. 

Οι βορειοδυτικοί άνεμοι προσεγγίζουν πλαγίως την 
ήπιας κλίσης βραχώδη ακτή του Μπούρου αλλά και τους 
αβαθείς βράχους του πλησίον της ακτής πυθμένα, κατά 
συνέπεια η δράση των κυμάτων ανασχέεται σταδιακά 
και δεν επηρεάζει σημαντικά την ακτή. Οι βόρειοι άνεμοι 
επηρεάζουν ασήμαντα την εξεταζόμενη ακτή καθώς 
πρόκειται για κατερχόμενους από τα βουνά ανέμους, 
και δεν προφταίνει να δημιουργηθεί κύμα στην ακτή. 
Τα παραπάνω αποδεικνύουν και οι φωτογραφίες του 
Λιμεναρχείου Καρύστου. 

Το τομέα ανάπτυξης κυματισμού σε σχέση με το μέ¬ 
τωπο της ακτής, και ειδικότερα ότι ο υψηλός κυματισμός 
που αναπτύσσεται στην ανοιχτή θάλασσα με βάση το 
ανάπτυγμα πελάγους και τους ισχυρούς ανέμους του 
νότιου τομέα εκτονώνεται επί του υποθαλάσσιου πυθ¬ 
μένα της πολύ εκτεταμένης αβαθούς παράκτιας ζώνης 
όπου τα μικρά βάθη 5-10 μ. φτάνουν σε απόσταση 200- 
400 μ. από την ακτή, με αποτέλεσμα τελικά η ανύψωση 
της στάθμης της θάλασσας και της ανάβασης των κυ¬ 
μάτων επί της ακτής να αναμένεται περιορισμένη στην 
περιοχή της εναέριας παραλίας. 

Η μορφολογία της συνεχόμενης της ακτής περιοχής 
γεωλογικά, σύμφωνα με το απόσπασμα γεωλογικού 
χάρτη ΙΓΜΕ, δομείται από σχηματισμούς στο σύνολο 
τους μη υδροπερατούς μέχρι ημιυδροπερατούς τοπικά, 
που συνίστανται από φλίσχους, σχιστόλιθους γλαυκο- 
φανητικούς συχνά με ενστρώσεις μαρμάρων, σχιστο- 
κερατολιθικής διάπλασης. Ξεκινώντας από το βόρειο 
τμήμα της προς εξέταση περιοχής μέχρι και την εκβολή 
των ρεμάτων δηλαδή μέχρι 130 μ. από την αρχή του 
καθορισμού, συναντάμε εδάφη με ομαλή κλίση (περίπου 
10%) προς την ακτή και γαίες φτωχής παραγωγικό¬ 
τητας. Κατά την διάνοιξη του κυρίως δρόμου επί των 
ελαφρώς κεκλιμένων εδαφών κατά την δεκαετία του 
'60, (του δρόμου που χαρακτηρίστηκε Κοινοτικός το 
1996), δημιουργήθηκαν τα αναμενόμενα μικρά πρανή 
στην προς τα κατάντι του δρόμου (λόγω διάνοιξης επί 
ελαφρώς κεκλιμένων εδαφών), τα οποία ωστόσο μόνο 
σε μία περιοχή της προς μελέτη έκτασης επηρέασαν 
την ζώνη αιγιαλού και συγκεκριμένα στο τμήμα μεταξύ 
των κορυφών 18,19. 

Από την εκβολή των ρεμάτων και νοτιότερα για τα 
επόμενα 160 μέτρα συναντάμε σχεδόν επίπεδα εδάφη 
(4% κλίση) ως επί το πλείστον γαιώδη και σε λιγότερο 
ποσοστό βραχώδη. Τέλος στην περιοχή πλησίον του 
ξενοδοχείου Αμαλία οι κλίσεις γίνονται έντονες 40% 
και τα εδάφη είναι ως επί το πλείστον βραχώδη. 

Η όλη περιοχή διέπεται από τις εκτός Σχεδίου πολε- 
οδομικές διατάξεις, είναι αραιά δομημένη (υφίστανται 
οικοδομές κυρίως στο μέτωπο της παραλιακής οδού) 
και η χρήση γης είναι κυρίως Β' κατοικίας και τουριστική. 

β) Η βλάστηση και το φυσικό όριο αυτής προς την 
ακτή. 

Το φυσικό όριο βλάστησης συνίσταται από χαμηλή 
ποώδη και θαμνώδη βλάστηση καθώς και από δενδρώδη 
τεχνητή βλάστηση (αρμυρίκια) ενώ πίσω από το τμήμα 
της αμμώδους ακτής υφίσταται υδροχαρής βλάστηση 
(καλάμια κλπ). Οι αεροφωτογραφίες επιβεβαιώνουν την 
διαχρονική ύπαρξη βλάστησης στην περιοχή αυτή που 
εκτείνεται και κατάντι του κοινοτικού δρόμου προς την 
θάλασσα σε ορισμένα σημεία. 

γ) Για το ιδιοκτησιακό καθεστώς της συνεχόμενης 
του αιγιαλού έκτασης προκύπτει ότι αυτή . προέρχεται 


από αρχικούς τίτλους που ανάγονται στο έτος 1862, 
ενώ όπως προκύπτει από την από 17-10-1988 έκθεση 
φωτοερμηνείας του Γ. Ξυδερού, η ευρύτερη έκταση έχει 
αναγνωριστεί ως ιδιωτική με την αριθμ. 98088/1000/27- 
04-1966 απόφαση Υπ. Γεωργίας. 

Ανεξάρτητα όμως με το ιδιοκτησιακό καθεστώς, η 
Επιτροπή, για τον καθορισμό της οριογραμμής του αι- 
γιαλού, σε κάθε περίπτωση, στηρίζεται και συνεκτιμά 
τα φυσικά φαινόμενα που τον δημιουργούν, όπως αυτά 
αναφέρονται στο άρθρο 9 του Ν.2971/2001 και στην σχε¬ 
τική κοινή υπουργική απόφαση (γεωμορφολογικά χα¬ 
ρακτηριστικά, μετεωρολογικά, κλιματολογικά στοιχεία, 
επικρατούντες άνεμοι, φυσικό όριο βλάστησης, κλπ) και 
ουδόλως επηρεάζεται από την τυχόν ύπαρξη φερομένων 
ιδιοκτησιών (περίπτωση διαγράμματος έτους 1966 Χρ. 
Ρεκλείτη), όταν για αυτές δεν συνηγορούν αθροιστικά 
οι παραπάνω παράγοντες. 

δ) την ύπαρξη τεχνικών έργων στην περιοχή μελέτης, 
που συνίστανται από ράμπα από σκυρόδεμα, βάσεις 
από σκυρόδεμα στις οποίες έχουν τοποθετηθεί άγαλ¬ 
μα, παγκάκια, κ.λπ., παλαιό εγκαταλειμμένα κτίσματα, 
διαμορφώσεις της βραχώδους και αμμώδους ακτής με 
επιστρώσεις από γκρο μπετόν προς δημιουργία δρόμου. 

Από το αρχείο της Κτηματικής Υηρεσίας προκύπτει 
ότι όλες οι παραπάνω κατασκευές έχουν εκτελεστοί 
χωρίς την τήρηση της διαδικασίας του άρθρου 14 του 
Ν.2971/2001 καθώς και του προϊσχύοντος αυτού ΑΝ 
2344/1940, πρόκειται για κατασκευές που έγιναν εντός 
αιγιαλού σταδιακά μετά το 1960 και θεωρούνται αυ¬ 
θαίρετες και ως εκ τούτου δεν λαμβάνονται υπόψη για 
τον καθορισμό της οριογραμμής αιγιαλού κατ' εφαρμο¬ 
γή του άρθρου 4 της αριθμ. 1089532πε/ 8205πε/Β0010/ 
20-04-05 κοινή υπουργική απόφαση Υπουργών Οικονομί¬ 
ας και Οικονομικών και ΠΕΧΩΔΕ «περί στοιχείων καθορι¬ 
σμού αιγιαλού και παραλίας», και η οριογραμμή αιγιαλού 
τίθεται στο όριο που αυτός ήταν προ των επεμβάσεων, 
όπως προκύπτει από διάφορα στοιχεία και κυρίως τις 
επιτόπιες ενδείξεις, τις παλιές αεροφωτογραφίες του 
1945 και του 1960. ε) το γεγονός ότι στην περιοχή δεν 
εντοπίστηκαν παράκτιοι φυσικοί πόροι, στ) τη μη ύπαρξη 
εγκεκριμένων χωροταξικών κατευθύνσεων και χρήσεων 
γης που επηρεάζουν την παράκτια ζώνη, πλην όμως 
στην ευρύτερη περιοχή του Δήμου Καρύστου βρίσκεται 
σε διαδικασία έγκρισης το ΓΠΣ Καρύστου, με το οποίο η 
εξεταζόμενη περιοχή προτείνεται να ενταχθεί σε περι¬ 
οχή Β' Κατοικίας προς Πολεοδόμηση με το Ν.2242/1994 
με προτεινόμενες χρήσεις γης α) αμιγή κατοικία και β) 
τουρισμό - αναψυχή (με κάποιες εξαιρέσεις ως προς τη 
χρήση), ενώ μέχρι την πολεοδόμηση επιτρέπεται μόνο 
η δόμηση για τις παραπάνω χρήσεις με τις διατάξεις 
της εκτός σχεδίου δόμησης. 

ζ) το γεγονός ότι η περιοχή δεν έχει ενταχθεί προς 
κτηματογράφηση στα πλαίσια του Εθνικού Κτηματο¬ 
λογίου. 

η) τη μη ύπαρξη ευπαθών οικοσυστημάτων και προ- 
στατευόμενων περιοχών. 

θ) τη μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών που βρίσκονται σε 
άμεση γειτνίαση με την παράκτια ζώνη. 

18.- Από την επεξεργασία όλων των προαναφερομέ- 
νων στοιχείων και την αντίληψη μας που σχηματίσθηκε 
κατά την επιτόπια αυτοψία μας καθώς και την ενδελεχή 
εξέταση των διαθεσίμων αεροφωτογραφιών, και επίγει- 

ων φωτογραφιών που έχουν προσκομισθεί από όλους 
τους ενδιαφερομένους (αιτούντες και ενιστάμενους) 
καταλήγουμε ομόφωνα ότι έχει εμφιλοχωρήσει σφάλμα 
στον καθορισμό των ορίων αιγιαλού, που επικυρώθηκε 
με την αριθμ. πρωτ. 5063/Φ.Ε.71/8-10-2007 (ΦΕΚ 536/ 
τ.Δ'/25-10-07) Απόφαση Γενικού Γραμματέα Περιφέρειας 
Στ. Ελλάδας, και επανακαθορίζουμε αυτόν έτσι ώστε 
να τεθεί στο όριο της φυσικής βλάστησης όπως την 
απαντούμε επί τόπου με σαφή πυκνά χαρακτηριστικά 
και η οποία με βεβαιότητα δεν επηρεάζεται από την 
μέγιστη συνήθη ανάβαση του χειμερίου κύματος. 

Ειδικότερα επανακαθορίζουμε ως εξής: 

- τροποποιούμε την αρχική χάραξη (γκρι διακεκομμένη 
στο παρόν διάγραμμα) και θέτουμε την οριογραμμή του 
αιγιαλού (κόκκινη συνεχή) πλησιέστερα προς τη θάλασ¬ 
σα σε τέσσερις θέσεις όπως φαίνεται στο διάγραμμα 
που συνοδεύει την παρούσα έκθεση 

- στο εσωτερικό της αμμώδους παραλίας επί των 
ανέκαθεν αμμωδών εδαφών και πλησίον των κάποτε 
φυσικών εκβολών των τοπικών χειμάρρων θέτουμε ορι- 
ογραμμή παλαιού αιγιαλού στα όρια αναλημματικών 
τοίχων που αναγνωρίζονται για πρώτη φορά στην αε¬ 
ροφωτογραφία του 1974 που σαφώς κατασκευάστηκαν 
έτσι για να διαχωρίζουν τα αμμώδη από τα καλλιεργήσι¬ 
μα εδάφη, ενώ στις α/φ του 1945 και του 1960 η περιοχή 
που τίθεται ως παλαιός αιγιαλός είναι αμμώδης, χωρίς 
ίχνη νομής και κατοχής και με παρουσία υδροχαρούς 
βλάστησης στην τότε φυσική εκβολή των χειμάρρων, 
φαινόμενα τα οποία έχουν πλέον υποβαθμιστεί μετά την 
εκτροπή τους και εκβολή τους σε άλλη θέση. 

19.- Για τον καθορισμό της οριογραμμής παραλίας 
η Επιτροπή, αφού έλαβε υπόψη τις διατάξεις των άρ¬ 
θρων 1 (παρ. 2), 2 (παρ. 3) και 7 (παρ. 1) του Ν.2971/01 
και συνεκτιμώντας τα δεδομένα, ότι δηλαδή η περιοχή 
διέπεται από τις εκτός σχεδίου πολεοδομικές διατάξεις 
με τάσεις τουριστικής ανάπτυξης, όπως αυτές προτεί- 
νονται και από το υπό έγκριση ΓΠΣ, ενώ υποδέχεται 
κατά την θερινή περίοδο πολλούς λουόμενους, και 
δεδομένου ότι η χαρακτηρισμένη κοινοτική οδός δεν 
διέρχεται κατά ένα μεγάλο τμήμα παραλιακά, προτεί¬ 
νει την δημιουργία ζώνης παραλίας πλάτους 10 μ. που 
θεωρείται απαραίτητη για την εξυπηρέτηση της επι¬ 
κοινωνίας ξηράς-θάλασσας και αντίστροφα καθώς και 
για την εξυπηρέτηση άλλων κοινωφελών σκοπών (έργα 
υποδομής - ανάπλασης, κ.λπ.). 

Ύστερα από τα παραπάνω η Επιτροπή, αποφασίζει: 

1) Επανακαθορίζει επί του Ιουνίου 2010 (ενημέρωση 
Ιούνιος 2014) τοπογραφικού διαγράμματος σε μια πι¬ 
νακίδα: 


α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1,2,...,21,22, της οποίας οι 
κορυφές εξασφαλίζονται με συντεταγμένες εξαρτημέ¬ 
νες από ΤΘ κρατικό τριγωνομετρικό δίκτυο σε Εγκάρ¬ 
σια Μερκατορική Προβολή στο Ελληνικό Γεωδαιτικό 
Σύστημα Αναφοράς 1987 (ΕΓΣΑ '87). 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία ΐ,2„...,2Τ,22', της οποί¬ 
ας οι κορυφές εξασφαλίζονται με συντεταγμένες από 
το κρατικό τριγωνομετρικό δίκτυο σε Εγκάρσια Μερ¬ 
κατορική Προβολή στο Ελληνικό Γεωδαιτικό Σύστημα 
Αναφοράς 1987 (ΕΓΣΑ '87). 

Η οριογραμμή παραλίας καθορίζεται κατά τέτοιο τρό¬ 
πο ώστε να απέχει σταθερή απόσταση 10 μέτρων από 
αυτήν του αιγιαλού για να εξυπηρετηθούν οι σκοποί 
της παρ. 2 του αρθρ. 1, της παρ. 3 του αρθρ. 2, της παρ. 
1 του αρθρ. 7 του Ν.2971/2001. 

2) Αποφαίνεται ότι υπάρχει παλαιός αιγιαλός που 
τεκμηριώνεται από ενδείξεις του εδάφους, αεροφωτο¬ 
γραφίες (ετών 1945,1960,1972,1974) και καθορίζει αυτόν 
με μπλε συνεχή πολυγωνική γραμμή με στοιχεία 7,1", 2", 
3", 4" 5", 11, της οποίας οι κορυφές εξασφαλίζονται με 
συντεταγμένες από το κρατικό τριγωνομετρικό δίκτυο 
σε Εγκάρσια Μερκατορική Προβολή στο Ελληνικό Γεω- 
δαιτικό Σύστημα Αναφοράς 1987 (ΕΓΣΑ '87), έτσι ώστε 
εντός αυτού να συμπεριληφθούν οι αμμώδεις, ακαλλι¬ 
έργητες, χωρίς ίχνη νομής και κατοχής συνεχόμενες 
του αιγιαλού εκτάσεις. 

3) Στη ζώνη παραλίας υπάρχουν κατασκευές (περι¬ 
φράξεις, κτίσματα, πεζούλες, κ,λπ.) που δεν εξαιρούνται 
από αυτήν. 

4) Την ακύρωση της αριθμ. 5063/Φ.Ε.71/08-10-2007 
(ΦΕΚ 536/τ.Δ'/25-10-2007) απόφασης Γεν. Γραμματέα 
Περιφ. Στ. Ελλάδας, με την οποία επικυρώθηκαν το πρώ¬ 
τον οι οριογραμμές αιγιαλού και παραλίας στην υπόψη 
περιοχή και οι οποίες καταργούνται και αντικαθίστανται 
με την παρούσα, λόγω εμφιλοχώρησης σφάλματος. 

Η Επιτροπή 

Η Πρόεδρος 
ΑΘΗΝΑ ΜΠΟΥΡΙΚΑ 
Τα μέλη 

ΔΗΜΗΤΡΗΣ ΠΡΟΚΑΚΗΣ 
ΓΕΩΡΓΙΟΣ ΠΟΛΥΧΡΟΝΙΟΥ 
ΓΙΑΝΝΗΣ ΑΡΒΑΝΙΤΗΣ 

ΥΠΟΜΝΗΜΑ ΕΠΙΤΡΟΠΗΣ Α1ΓΙΑΛΟΥ - ΠΑΡΑΛΙΑΣ-ΠΑΛΑΙΟΥ 

ΑΙΓ1ΑΛΟΥ ΤΟΥ ΑΡΘΡΟΥ 3 Ν.2971/2001 

1. Το παρόν τοπογραφικό διάγραμμα συνοδεύει την από 01 / 07 /2014 
έκθεση επιτροπής καθορισμού ορίων αιγιαλού - παραλίας - παλαιού αιγιαλού. 

2. Με κόκκινη συνεχή πολυγωνική γραμμή, η οποία έχει κορυφές 1,2,3.20,21,22 

επανακαθορίζεται η οριογραμμή αιγιαλού. 

Με κίτρινη συνεχή πολυγωνική γραμμή, η οποία έχει κορυφές Τ,Ζ,β'.20',2Τ,22' 

επανακαθορίζεται η οριογραμμή παραλίας 

3. Η επιτροπή διαπίστωσε ύπαρξη παλαιού αιγιαλού η οποία τεκμηριώνεται από 

ενδείξεις του εδάφους, α/φ, κλπ, και καθορίζει οριογραμμή παλαιού αιγιαλού με μπλέ 
συνεχή πολυγωνική γραμμή, η οποία έχει κορυφές7,Γ,2",3",4",5",11. - 

4. Οι κορυφές των οριογραμμών αιγιαλού - παραλίας - παλαιού αιγιαλού, 
εξασφαλίζονται με συντεταγμένες εξαρτημένες από το κρατικό τριγωνομετρικό δίκτυο, 
σε Εγκάρσια Μερκατορική Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ-87), όπως αναγράφονται στον επισυνσπτόμενο, στο παρόν, πίνακα. 

5. Η οριογραμμή της παραλίας χαράσσεται σε σταθερή απόσταση δέκα (10) μέτρων 
από την οριογραμμή του αιγιαλού προκειμένου να εξυπηρετηθούν οι σκοποί της 
παρ.2 του άρθρου 1 και της παρ.3 του άρθρου 2 του Ν.2971 / 2001. 

6. Με το παρόν ακυρώνεται η επικυρωτική απόφαση Γεν. Γραμματέα Περιφ. Στ. 
Ελλάδας με αριθμ.5063/Φ.Ε.71/08-10-2007 (ΦΕΚ 536/Τ.Δ725-10-2007) και οι 
οριογραμμές αιγιαλού και παραλίας, όπως εμφαίνονται με γκρί διακεκομμένες 
γραμμές ----- στο παρόν διάγραμμα, που είχαν επικυρωθεί με την απόφαση 
αυτή, καταργούνται. 


Ο ΠΡΟΕΔΡΟΣ ΤΑ ΜΕΛΗ 



I. ΛΌΠΙΝΜ ΐνΐΙ Ι^/ΤΠΓνΛ ί. ΖΑΠίνΐπ ΓΤΠ^_ I 1“ν_/Γ\>ΑΓ\ΠΖ. 

ΤΟΠ/ΦΟΣ ΜΗΧ/ΚΟΣ ΠΕ/Β2 1 ΤΟΠ/ΦΟΣ ΜΗΧ/ΚΟΣ ΠΕ/Δ2' 


3. 


4. 



ΤΟΠ/ΦΟΣ ΜΗΧΑΝΙΚΟΣ ΤΕ/Β' 


ΠΙΝΑΚΑΣ ΙΔΙΟΚΤΗΣΙΩΝ 

Α/Α 

ΟΝΟΜΑΤΕΠΩΝΥΜΟ 

Α/Α 

ΟΝΟΜΑΤΕΠΩΝΥΜΟ 

1 

ΕΘΝΙΚΗ ΤΡΑΠΕΖΑ 

20 

ΣΚΕΥΑΚΗΣ ΝΙΚ 

2 

ΞΥΛΑΣ 

21 

ΤΑΚΩΡΟΝΗΣ 

3 

ΣΚΟΡΔΑΣ ΙΩΑΝ. 

22 

ΚΑΝΑΒΟΥΡΗΣ 

4 

ΚΩΣΤΕΛΛΕΤΟΣ Δ. 

23 

ΑΓΝΩΣΤΟΣ 

5 

ΓΟΥΣΗΣ ΝΙΚ 

24 

ΤΑΚΩΡΟΝΗΣ 

6 

ΛΕΒΙΣΙΑΝΟΣ Δ. 

25 

ΑΓΝΩΣΤΟΣ 

7 

ΜΑΝΩΛΑ ΣΟΦΙΑ 

26 

ΑΓΝΩΣΤΟΣ 

8 

ΧΑΤΖΗΛΟΥΚΑΣ Β. 

27 

ΑΓΝΩΣΤΟΣ 

9 

ΠΑΡΟΥΣΟΣ ΓΕΩΡ. 

28 

ΑΓΝΩΣΤΟΣ 

10 

ΓΟΥΣΗ ΕΛΕΝΗ 

29 

ΑΓΝΩΣΤΟΣ 

11 

ΠΑΝΝΑΚΟΣ ΠΑΝ. 

30 

ΑΓΝΩΣΤΟΣ 

12 

ΠΑΝΝΑΚΟΠΟΥΛΟΣ ΦΑΝ. 

31 

ΑΓΝΩΣΤΟΣ 

13 

ΑΓΝΩΣΤΟΣ 

32 

ΑΓΝΩΣΤΟΣ 

14 

ΒΑΣΙΛΑΤΟΣ ΝΙΚ. 

33 

ΑΓΝΩΣΤΟΣ 

15 

ΑΓΝΩΣΤΟΣ 

34 

ΑΓΝΩΣΤΟΣ 

16 

ΑΓΝΩΣΤΟΣ 

35 

ΑΓΝΩΣΤΟΣ 

17 

ΠΑΝΝΑΚΟΣ ΕΥΑΓ. 

36 

ΑΓΝΩΣΤΟΣ 

18 

ΟΙΚ. ΣΥΝ/ΣΜΟΣ ΑΡΤΕΜΙΣ 


ΑΓΝΩΣΤΟΣ 

II 19 | ΑΓΝΩΣΤΟΣ | 38 | ΑΓΝΩΣΤΟΣ 


ΣΥΜΒΟΛΑ 


ΣΤΑΣΗ ΑΠΟΤΥΠΩΣΗΣ 
(κωδικός / υψόμετρο) 


,ΡίΡ 


ί·Τ 


,Τ «ϊ 


Ο 

'Τ 


1. ΔΕΝΔΡΟ (Ε: ελιά, Π: πεύκο, Α: αρμυρίκι, 
Μ: μουριά) 

2. ΚΥΠΑΡΙΣΣΙ 3. ΦΟΙΝΙΚΑΣ 


Οο 


ΦΥΣΙΚΟ ΠΡΑΝΕΣ 


ΤΕΧΝΗΤΟ ΠΡΑΝΕΣ 


ΟΡΙΟΓΡΑΜΜΗ ΑΙΠΑΛΟΥ 
ΟΡΙΟΓΡΑΜΜΗ ΠΑΡΑΛΙΑΣ 
ΟΡΙΟΓΡΑΜΜΗ ΠΑΛΑΙΟΥ ΑΙΠΑΛΟΥ 


'Χ 


ΙΣΟΫΨΗΣ ΚΑΜΠΥΛΗ (π.χ. ύψος 5π») 


ΒΡΑΧΙΑ - ΒΡΑΧΩΔΗΣ ΑΚΤΗ 


ΑΠΟΤΟΜΟ ΦΥΣΙΚΟ ΠΡΑΝΕΣ 


ΚΤΙΡΙΟ - ΚΤ1ΣΜΑ 


ΜΑΝΔΡΟΤΟΙΧΟΣ 


ΤΟΙΧΟΣ ΑΠΟ ΞΗΡΟΛΙΘΙΑ 


ΟΡΙΑ ΙΔΙΟΚΤΗΣΙΩΝ 


ΤΠΕΤΘΤΝΗ ΔΗΛΩΣΗ 


ΔΗΛΩΝΕΤΑΙ ΥΠΕΥΘΥΝΑ ΟΤΙ Η ΠΕΡΙΟΧΗ ΣΤΗΝ ΟΠΟΙΑ 
ΠΡΑΓΜΑΤΟΠΟΙΕΙΤΑΙ Ο ΕΠΑΝΑΚΑΘΟΡΙΣΜΟΣ ΓΡΑΜΜΩΝ 
ΑΙΠΑΛΟΥ ΚΑΙ ΠΑΡΑΛΙΑΣ ΒΡΙΣΚΕΤΑΙ ΕΚΤΟΣ ΣΧΕΔΙΟΥ 
ΠΟΛΕΟΣ ΕΚΤΟΣ ΓΠΣ ΚΑΙ ΕΚΤΟΣ ΖΟΕ. 

ΕΠΙΣΗΣ ΔΗΛΩΝΕΤΑΙ ΟΤΙ Η ΠΕΡΙΟΧΗ ΔΕΝ ΕΜΠΙΠΤΕΙ ΣΤΙΣ 
ΡΥΘΜΙΣΕΙΣ ΠΑ ΠΡΟΣΤΑΤΕΥΟΜΕΝΕΣ ΠΕΡΙΟΧΕΣ 
(ΑΡΧΑΙΟΛΟΠΚΟΙ ΧΩΡΟΙ, ΝΑΤΗΚΑ ΚΛΠ.) 

ΒΕΒΑΙΩΝΕΤΑΙ ΟΤΙ ΔΕΝ ΥΠΑΡΧΟΥΝ ΣΤΟΙΧΕΙΑ ΑΠΟ ΤΑ 
ΑΠΑΙΤΟΥΜΕΝΑ ΑΠΕΙΚΟΝΙΖΟΜΕΝΑ ΣΤΟΙΧΕΙΑ , ΠΟΥ 
ΥΦΙΣΤΑΝΤΑΙ ΣΤΗΝ ΠΕΡΙΟΧΗ ΚΑΤΑ ΤΗΝ ΗΜΕΡΟΜΗΝΙΑ 
ΣΥΝΤΑΞΗΣ ΤΟΥ ΠΑΡΟΝΤΟΣ ΚΑΙ ΔΕΝ ΕΧΟΥΝ 
ΑΠΕΙΚΟΝΙΣΤΕΙ. 

ΤΑ ΧΤΙΣΜΑΤΑ - ΚΑΤΑΣΚΕΥΕΣ ΠΟΥ ΕΜΦΑΙΝΟΝΤΑΙ ΜΕ 
ΔΙΑΚΕΚΟΜΜΕΝΗ ΓΡΑΜΜΗ, ΕΧΟΥΝ ΑΠΟΔΟΘΕΙ 
ΦΩΤΟΓΡΑΜΜΕΤΡΙΚΑ ΛΟΓΩ ΜΗ ΔΥΝΑΤΟΤΗΤΑΣ 
ΠΡΟΣΒΑΣΗΣ ΤΟΥ ΣΥΝΕΡΓΕΙΟΥ ΑΠΟΤΥΠΩΣΗΣ ΕΝΤΟΣ 
ΤΩΝ ΓΗΠΕΔΩΝ ΚΑΤΑ ΤΗΝ ΦΑΣΗ ΤΗΣ ΑΠΟΤΥΠΩΣΗΣ 


Ο ΔΗΛΩΝ ΜΗΧΑΝΙΚΟΣ 



ΕΛΕΥΘΕΡΙΟΣ Θ. 

ΔίΠΛ. ΑΓΡΟΝ. - ΤΟΠΟΓΡΑί 
ΕΘΝΙΚΟΥ ΜΕΤΣΟΒΙΟ} 

ΜΕΛΟΣ Τ.Ε.Ε. λΡ'.ρώϋϊ Μι 
ΑΦΜ Ο2143270Τ- ΛΟ* 

ΚΗΛΗ 32 - ΤΕ^ΑΚΣ Μ. ΚΑ Τ ί')<ίί«53 -ΠΥ» ? 


ΕΛΕΓΧΘΗΚΕ 
ΓΙΑ ΤΗΝ ΑΚΡΙΒΕΙΑ ΤΗΣ 
ΑΠΟΤΥΠΩΣΗΣ 01 -07-2014 
Ο μηχανικός Κ.Υ. Ν. Εύβοιας 


ΘΕΩΡΗΘΗΚΕ 
ΧΑΛΚΙΔΑ 01-07-2014 
Η ΠΡΟΪΣΤ/ΝΗ ΚΤΗΜ. ΥΠΗΡ. Ν. ΕΥΒΟΙΑΣ 



ΜΗΤΡΗΣ ΠΡΟΚΑΚΗΣ 
τοπ. μηχ/κος ΠΕ/Δ2' 


Καμπούρικα 

τοπ. μηχ/κος ΠΕ/Β2 1 


δ^ίαίΛΙ 

Θηαίπββπηο 

ΜΠΟΤΑΣΗ 79-81,18537 ΠΕΙΡΑΙΑΣ 

ΤΗΛ.: 210.4180.563, ΡΑΧ: 210.4515.183 

Ε-ηιβίΙ: (χη(τβΙ@3ΐ<Ιίβη3.9τ - Μρ:/ΛννΜ.8ΐ<Ιίβη<ι.<ρ· 

ΤΙΤΛΟΣ ςχεδ,ου ΤΟΠΟΓΡΑΦΙΚΟ ΔΙΑΓΡΑΜΜΑ 

ΕΠΑΝΑΚΑΘΟΡΙΣΜΟΙ ΓΡΑΜΜΩΝ ΑΙΓΙΑΛΟΤ ΚΑΙ ΠΑΡΑΛΙΑΣ 

ΕΝΔΙΑΦΕΡΟΜΕΝΟΣ 

ΝΙΚΟΛΑΟΣ ΓΟΥΣΗΣ 

ΠΕΡΙΟΧΗ 

ΜΠΟΥΡΟΣ - ΚΑΡΥΣΤΟΥ 

Ν. ΕΥΒΟΙΑΣ 


ΑΡΙΘΜΟΣ ΣΧΕΔΙΟΥ 


Τ-606—02—201 


ΚΛΙΜΑΚΑ 

ΗΜΕΡΟΜΗΝΙΑ 

ΕΝΗΜΕΡΩΣΗ 

1:500 

ΙΟΥΝΙΟΣ 2010 

ΙΟΥΝΙΟΣ 

2014 

ΙΣΟΔΙΑΣΤΑΣΗ 



Υψομετρικές Καμπύλες ανα 

Ιγπ 


ΣΥΝΤΑΧΘΗΚΕ 

ΕΛΕΥΘΕΡΙΟΣ Θ. 

ΔΙΠΛ. ΑΓΡΟΝ. - ΤΟΠΟΓΡ/ 
ΕΘΝΙΚΟΥ ΜΕΤΣΟΒΙΟ} 
ΜΕΛΟΣ Τ.Ε.Ε. ΑΡ!< 

ΑΦΜ 0214327Φ 
ΚΑΠ» δ-ΠΡ«ΣΜΚΑΤ 2ΐ : 



ΑΟ 841x1189 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οΐ.ξΐι·) 


Ηλεκτρονική Διεύθυνση: Ιιίίρ://νννννν.βί. 9 ΐ· - β-ιπβϊΙ: ννβόπΐ33ίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*04004580310140012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































